armvectores/hy_wikipedia_2023 huggingface dataset:
Օլգա Վալո

Օլգա Վալո (չեխ․՝ Olga Walló, սեպտեմբերի 10, 1948(1948-09-10), Պրահա, Չեխոսլովակիա),  չեխ ռեժիսոր, թարգմանիչ, գրող։ Չեխիայի PEN ակումբի և ժուռնալիստների սինդիկատի անդամ։
Ռեժիսոր Կ. Մ. Վալոյի դուստրը։


== Կենսագրություն ==
Օլգա Վալոն ծնվել է 1948 թվականին Պրահայում՝ բանաստեղծ, դրամատուրգ, թարգմանիչ, թատրոնի և կինոյի ռեժիսոր Կ. Մ. Վալոյի ընտանիքում։ 1970 թվականին ավարտել է Պրահայի Կարլի համալսարանի փիլիսոփայության և հոգեբանության ֆակուլտետը։ Երկար տարիներ աշխատել է չեխական հեռուստաընկրությունում, թարգմանել և ձայնային կրկնօրինակում է իրականացրել 1000-ից ավելի ֆիլմերի և ներկայացումների համար, այդ թվում՝ BBC-ի «Ուիլյամ Շեքսպիրի ամբողջական աշխատություններ» հաղորդումը։ Վալոն դասական չեխական կրկնօրինակման դպրոցի համահիմնադիրներից է։ Թարգմանել է պիեսներ, գրել բանաստեղծություններ։ Աշխատել է Օլիմպիա և Օդեոն հրատարակչություններում, կատարել թարգմանություններ։ Թղթաակցել է Krasna (Գեղեցիկ, նախկինում՝ Krasna pani (Գեղեցիկ տիկին)) ամսագրին։ Դասավանդում է Միրոսլավ Օնդրիչեկի ֆիլմերի ակադեմիայում (FAMO)։
«Արևելյան Եվրոպայի գրողների այցելություն» միջոցառման շրջանակում 2008 թվականին Հոնգկոնգում եղել է Չեխիայի ներկայացուցիչ։


== Ստեղծագործական ուղի ==

Օլգա Վալոն 50 տարեկան էր, երբ իր առաջին բանաստեղծությունների ժողովածուն՝ «Երկար ձմեռը» (Votobia 1998 թ.) լույս տեսավ։ Ապա նաև «Սուրբ Հոգու աշտարակները» եռահատոր ժողովածուն։ 2005-2014 թվականներին նա աշխատել է «Labyrint» հրատարակչի հետ, որը հրատարակել է նրա «Երկրորդական նվաճումներ» եռագրություն-վեպը, որը ներառում է «Սկզբում ձին էր», «Պարա՜նը», «Ինչպես ես սպանեցի մորս», ապա նաև «Քամին կուլ տված մարդը» վեպը։
Ստեղծագործությունների հիմնական մասը ճանապարհորդությունների մասին է, որոնց հիման վրա հրապարակել է «Ինչպես չպետք է լինել Նյու-Յորքում» (Olympia հրատարակչություն) և «Բիրման պրոֆեսիոնալ էքսկուրսավարի աչքերով» (IFP հրատարակչություն) աշխատանքները, դերասանական միջավայրի մասին գրել է «Կանանց հանդերձարանների առեղծվածը» (Olympia հրատարակչություն) ստեղծագործությունը։
«Կենդանիների հեքիաթներ» ստեղծագործությունը հրատարակվել է 2015 թվականին  Klika հրատարակչությունում։


=== Ստեղծագործություններ ===
Dlouhá zima, poezie, 1997
Věže Svatého Ducha, trilogie, 1999–2000
Sekundární zisky: neutíkejte před rakovinou prsu, Gutenberg 2005, ISBN 80-86349-21-7
Kráčel po nestejně napjatých lanech, 2007, ISBN 978-80-85935-59-2
Jak jsem zabila maminku, 2008, ISBN 978-80-85935-95-0
Na počátku byl kůň, 2010, ISBN 978-80-87260-05-0
Jak nebýt v New Yorku: divná ženská za mořem, 2010, ISBN 978-80-7376-191-2
Muž, který polykal vítr, 2012, ISBN 978-80-87260-44-9
Příběhy zvířat, 2015, ISBN 978-80-88088-06-6


== Մրցանակներ ==
Կրկնօրինակման աշխատանքի համար Ֆրանտիշեկ Ֆիլիպովսկիի մրցանակի շրջանակում Վալոյին շնորհվել է FITES կյանքի նվաճումների մրցանակ,  2011 թ.


== Գրականություն ==
Գրական տապան 2015 թ., ԱՕԿՍ, Երևան, 2016 թ., ISBN 978-9939-1-0432-4


== Ծանոթագրություններ ==


== Արտաքին հղումներ ==
Velký šumavský dům Olgy Walló Archived 2018-09-11 at the Wayback Machine. – Novinky.cz, 19. 9. 2008
V Gender Studies se 30. 10. konalo autorské čtení Olgy Walló – 4. 12. 2007
Olga Walló: Ze všeho se dostanete… časem – ona.iDNES.cz, 27. 9. 2007
13. komnata Olgy Walló – možnost on-line přehrání (premiéra 27. 4. 2007)
Ռոժնև Լոգ

Ռոժնև Լոգ (ռուս.՝ Рожнев Лог), գյուղ Ռուսաստանի Ալթայի երկրամասի Ռեբրիխինսկի շրջանի կազմում։
Բնակչությունը 2009 թվականին գրանցված տվյալներով կազմում էր 1098 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տալայա (գետ, թափվում է Բայկալ)

Անվան այլ կիրառումների համար տե՛ս՝ Տալայա (այլ կիրառումներ)Տալայա (ռուս.՝ Талая), գետ Ռուսաստանում, հոսում է Իրկուտսկի մարզում Սլյուդյանսկի շրջանում։


== Աշխարհագրություն ==
Գետաբերանը տեղակայված է Բայկալ գետի ափում։ Գետի երկարությունը 10 կմ է։ Հոսում է դեպի հյուսիս-արևելք։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անգարա Բալկանյան ավազանային շրջանին, գետի ջրատնտեսային տեղամասը՝ Բայկալ գետն է։։ Գետի գետային ավազանը Բայկալ գետն է։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 16020000112116300021207
Հիդրոլոգիական ուսումնասիրությունների կոդը - 116302120
Ավազանի կոդը - 16.02.00.001
Հիդրոլոգիական ուսումնասիրությունների հատորի համարը - 16
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Արմաշի կարևորագույն թռչնաբանական տարածք

Արմաշի կարևորագույն թռչնաբանական տարածք (հայտնի է նաև որպես Արմաշի ձկնաբուծարաններ), ճահճային տարածք Արարատի մարզի Արմաշ գյուղի մոտ, Թուրքիայի հետ սահմանային հատվածում, Իրանի և Նախիջևանի սահմանից ոչ հեռու։ Այն 2016 թվականից համարվում է որպես վայրի բնության «Զմրուխտի ցանց»։ 4639 հեկտար տարածքից 1514 հեկտարը հատկացված է կարպ ձկնատեսակի բուծման համար օգտագործվող լճակներին, որոնք սնվում են արտեզյան հորերից և Արաքս գետի ոռոգման ջրանցքից։
Տարածքում գրանցվել է 234 տեսակ թռչուն, որոնցից 93-ը բնադրում են։ Սա միակ վայրն է Հայաստանում, որտեղ բույն են դնում սպիտակագլուխ բադը, սպիտակապոչ եղտյուրիկը և ծովային քարադրը։ Այստեղ առկա այլ հայտնի տեսակները ներառում ենմարմարյա մրտիմնը, կարմրագլուխ սուզաբադը, սպիտակաաչք սւոզաբադը, սովորական կիվիվը, մեծ իլիկակտցարը, սովորական տատրակը և տափաստանային մկնաճուռակը, որոնք բոլորն էլ վտանգված տեսակներ են ողջ աշխարհում, ինչպես նաև սոխականման ճռիկահավավը, քաջահավը,շիկակարմիր տառեղը, դեղինդառեղը, սպիտակաթև ջրածիծառը, կանաչ մեղվակերը, հոպոպը, միջերկրածովյան կարճքիթ արտույտը և եվրոպական ներկարարը։
Այն Հայաստանի թռչունների տասնութ կարևորագույն տարածքներից մեկն է։


== Ծանոթագրություններ ==


== Արտաքին հղումներ ==
'Dominic's Field Pics' blog post describing a day at the reserve, with pictures.
Աշտարակով տուն (Նովոչերկասկ)

Աշտարակով տուն (ռուս.՝ Дом с башней), տարածաշրջանային նշանակության մշակութային ժառանգության օբյեկտ Ռուսաստանի Դաշնության Ռոստովի մարզի Նովոչերկասկ քաղաքում։ Գտնվում է Կրասնի զառիվայր փողոց, 17 հասցեում։ Ճարտարապետության հուշարձան է 1992 թվականի դեկտեմբերի 17-ից` Ռոստովի մարզի փոքր մարզային խորհրդի թիվ 325 որոշմամբ։


== Պատմություն ==
«Աշտարակով տուն» առանձնատունը գտնվում է Նովոչերկասկ քաղաքի Կրասնի զառիվայր փողոցի (մինչև 1917 թվականը` Կրեշչենսկի զառիվայր) և Կովկասյան փողոցի անկյունում։ Շենքը կառուցված է մոտավորապես XIX դարի կեսերին ամպիր ոճով և տասնիններորդ դարի երկրորդ կեսին պատկանել է հանքարդյունաբերության ինժեներ և քաղաքում թուջի ձուլման առաջին գործարանի (որը 1880 թվականին հիմնադրել է գերմանացի գործարանատեր Հերցբերգը) սեփականատեր Ա. Վ. Մինենկովին։ Այդ գործարանում պատրաստվում էին ծպեղային հեծաններ և այլ մետաղական մասեր, ինչպես նաև շղթաներ տասնիններորդ և քսաներորդ դարերի սահմանագծին Երմակի հրապարակում կառուցվող Նովոչերկասկի զորական Հարության վեցգմբեթանի մայր տաճարի (1891-1904 թվականներ, կառուցվել է նորբյուզանդական ոճով ճարտարապետ Ալեքսանդր Յաշչենկոյի նախագծով) և Երմակի հուշարձանի (1903-1904 թվականներ, կառուցվել է քանդակագործներ Միխայիլ Միկեշինի և Վլադիմիր Բեկլեմիշևի նախագծով) ցանկապատերի համար։ 
Ինժեներ Մինենկովը հաճախ է եղել արտասահմանում` Իսպանիայում, Ֆրանսիայում, որտեղ սովորել է արդյունաբերական արտադրություն։
Ըստ հնաբնակների հիշողությունների` Նովոչերկասկում եղել է անվանի գիտնական Դմիտրի Մենդելեևը, որը կանգ է առել Մինենկովի տանը, որի հետ ծանոթ է եղել։


== Ծանոթագրություններ ==
Գործազրկության նպաստ

Գործազրկության, գործազրկության ապահովագրություն, գործազրկության վճար, գործազրկության փոխհատուցում, գործազուրկ և գոյության որևէ միջոց չունեցող անձանց դրամական հատուկ օգնություն։ Որպես կանոն, գյուղատնտեսական բանվորներին չի տրվում; Նպաստի համար դրամական հատկացումները հաճախ կատարում են աշխատավորները և ձեռնարկատերերը՝ հավասար չափով, երբեմն միայն ձեռնարկատերերը (ԱՄՆ-ում և Իտալիայում), կամ նպաստները տրվում են ամբողջապես պետական միջոցների հաշվին (Ավստրալիայում, Նոր Զելանդիայում, Լյուքսեմբուրգում)։ Դանիայում, Ֆինլանդիայում, Շվեդիայում նպաստը տրվում է արհմիությունների կազմակերպած կամավորական ֆոնդերի անդամներին։ 
Գործազրկության նպաստը գործազրկության բոլոր համակարգերում գործազրկության առաջին 2—7 օրերի (սպասման ժամանակաշրջան) համար նպաստ չի տրվում։ Վճարման առավելագույն ժամկետը 3—6 ամիս է։ Սովորաբար կազմում է աշխատավարձի 30— 60%-ը։ 
Նպաստ ստանալու համար պահանջվում է հատկացումներ կատարելու որոշակի ստաժ, աշխատանքի բորսայում կանոնավոր գրանցում, աշխատանքի ինքնուրույն ակտիվ որոնում։ «Զանցանքի» և գործադուլին մասնակցելու համար աշխատանքից ազատելու, կամովին աշխատանքից հեռանալու, առաջարկված աշխատանքից հրաժարվելու են դեպքերում նպաստ գործազրկության չի տրվում։
Սարավանդ

Սարավանդ, բարձրադիր հարթավայր՝ հարթ կամ ալիքաձև, թույլ մասնատված մակերևույթով, որը սանդղափուլերով սահմանազատվում է հարևան ավելի ցածրադիր հարթավայրերից։
Տարբերում են կառուցվածքային սարավանդներ (կազմված հորիզոնական տեղադրված ապարներից), հրաբխային կամ լավային սարավանդներ (նախկին ռելիեֆի անհարթությունները՝ զրահապատված լավայով), դենուդացիռն սարավանդներ (բարձրացված դենուդացիոն հարթավայրեր՝ պենեպլեններ և աբրազիոն հարթավայրեր), լեռնային սարավանդներ, (միջլեռնային իջվածքներ՝ լցված շրջապատող լեռնաշղթաների հողմահարման նյութերով)։
Նորաձև աքսեսուարներ

Նորաձևության մեջ աքսեսուարը տարր է, որի օգտագործումը յուրահատուկ տեսք է հաղորդում հագուստին, և նաև լրացնում է այն։ Տերմինը կիրառութայն մեջ է մտել 19-րդ դարից։


== Տարատեսակներ ==
Աքսեսուարները բաժանվում են երկու մեծ խմբի․ աքսեսուարներ, որոնք նախատեսված են կրելու և աքսեսուարներ որոնք նախատեսված են հագնելու համար։ Աքսեսուարները, որոնք կրում ենք, հետևյալն են․ պայուսակներ, ակնոցներ, հովհարներ, անձրևանոցներ, դրամապանակներ, ձեռնափայտեր և ծիսական թրեր։ Այն աքսեսուարները, որոնք հագնում ենք հետևյալն են․ ժակետներ, կոշիկներ, փողկապեր, գլխարկներ (կանացի), գոտիներ, կախակապեր, ձեռնոցներ, ձեռնամուշտակներ, զարդեր, Ժամացույցներ, Պարեգոտներ, Շալեր, Շարֆեր, Գուլպաներ և Զուգագուլպաներ։


== Պատմություն ==
Վիկտորյան նորաձևության ժամանակաշրջանում աքսեսուարները, որպիսիք էին արևապաշտպան հովանոցները, ձեռնոցները, հիմնականում կրում էին կանայք և դրանով պարզ էր դառնում նրանց դասակարգը։ Այս դարաշրջանում կար մի միտում, որ կանայք պետք է ձգտեին ավելի համեստ ապրելակերպի։ Հետևաբար կանայք օգտագործում էիր ձեռնոցներ և դիմակներ, որպեսզի ծածկեին իրենց ձեռքերն ու դեմքը։
16-րդ դարի սկզբին Իտալիայում գլխարկների վրայի նշանները, որոնք ամրացվում էին որպես զարդ, ցույց էին տալիս նաև կրողի սոցիալական պատկանելությունը։ Այդ նշանները հաճախ զուգակցվում էին դեկորատիվ սրերի, թրերի և ձիերի երախակալների հետ։ Գլխարկները հաճախ զարդարվում էիր էմբլեմներով, որոնք պարունակում էին հետաքրքիր պատկերներ՝ կրողի ցանկությամբ։


== Ծանոթագրություններ ==
Պետր Կենդերով

Պետր Ստոյանով Կենդերով (բուլղար․՝ Петър Стоянов Кендеров, ապրիլի 5, 1943(1943-04-05), Պազարջիկ, Բուլղարիայի թագավորություն), բուլղարացի մաթեմատիկոս, մաթեմատիկական գիտությունների դոկտոր, Կիրիլ և Մեֆոդի սրբերի անվան միջազգային հիմնադրամի խորհրդի անդամ, պրոֆեսոր, Բուլղարիայի գիտությունների ակադեմիայի ակադեմիկոս։


== Կենսագրություն ==
Պետր Կենդերովը ծնվել է 1943 թվականի ապրիլի 5-ին Պազարջիկ քաղաքում։ Նա եղել է փաստաբան, մշակութային գործիչ Ստոյան Կենդերովի և նույնպես մշակութային գործիչ Ելենա Կենդերովայի երեք որդիներից երկրորդը։ Պետր Կենդերովը 1960 թվականին ավարտել է Պազարջիկի երկրորդ գիմնազիան։ 1960-1963 թվականներին նա սովորել է Սոֆիայի համալսարանի ֆիզիկա-մաթեմատիկական ֆակուլտետում և մասնակցել Յարոսլավ Տագամլիցկու սեմինարներին։ Լսել է Դոյչին Դոյչինովի առաջին դասընթացն ընդհանուր տոպոլոգիայի վերաբերյալ։ Ուսանողների փոխանակման ծրագրի շրջանակներում Պետր Կենդերովը 1963 թվականին մեկնել է Մոսկվա՝ սովորելու Մոսկվայի պետական համալսարանի բարձրագույն երկրաչափության և տոպոլոգիայի ամբիոնում։ Նա սովորել է ընդհանուր տոպոլոգիայի հիմնադրի՝ Պավել Ալեքսանդրովի ղեկավարությամբ։ Պետր Կենդերովը Մոսկվայի պետական համալսարանն ավարտել է 1966 թվականին։
1970 թվականին Պետեր Կենդերովն՝ որպես գիտաշխատող, սկսել է աշխատել Բուլղարիայի գիտությունների ակադեմիային կից մաթեմատիկայի ինստիտուտում։ 1974 թվականին նա դարձել է II աստիճանի ավագ գիտաշխատող, 1983 թվականին՝ պրոֆեսոր։ Մաթեմատիկական գիտությունների դոկտորի աստիճան է ստացել 1982 թվականին՝ պաշտպանելով դոկտորական ատենախոսություն։ 1971 թվականից մինչև 1979 թվականը համագործակցել է Բուլղարիայի Ազգային անվտանգության կոմիտեի հետ։ Իր կարիերայի մեծ մասը Պետեր Կենդերովն անցկացրել է Բուլղարիայի գիտությունների ակադեմիային կից Մաթեմատիկայի և ինֆորմատիկայի ինստիտուտում։ Նրա գիտական հրատարակությունների զգալի մասը նվիրված են տոպոլոգիայի, ֆունկցիոնալ անալիզի ու օպտիմիզացիային։
Պետր Կենդերովը եղել է ինֆորմատիկայի դպրոցական առաջին միջազգային օլիմպիադայի կազմակերպիչներից մեկը, և մինչև օրս անցկացվում է այդպիսի օլիմպիադա, որի հաղթողներն իրավունք են ստանում ներկա գտնվել Կենդերովի դասախոսություններին։ Պետր Կենդերովը եղել է նաև լեզվաբանության օլիմպիադայի կազմակերպիչը։
Պետր Կենդերովը Պլովդիվի, Ռուսեի համալսարանների ու Բուլղարիայի Հարավարևմտյան համալսարանի պատվավոր դոկտոր է։


== Ծանոթագրություններ ==


== Արտաքին հղումներ ==
Петр Кендеров на сайте НБУ (биография и публикации)(չաշխատող հղում) (բուլղ.)
Սամչինցի (այլ կիրառումներ)

Սամչինցի, կարող է վերաբերել՝

Սամչինցի - գյուղ, Ուկրաինայի Խմելնիցկիի մարզի Ստարոկոնստանտինովի շրջանում
Սամչինցի - գյուղ, Ուկրաինայի Վիննիցայի մարզի Նեմիրովի շրջանում
Սալոմո

Սալոմո  (իսպ.՝ Salomó, բասկ.՝ Salomo), քաղաք և մունիցիպալիտետ Իսպանիայում, մտնում է Տառագոնա պրովինցիայի մեջ, որը հանդիսանում է Կատալոնիա ինքնավար մարզի մի մաս։ Մունիցիպալիտետը գտնվում է Տառագոնես համայնքում։ Բնակչությունը կազմում է 505 մարդ (2010 թվականի տվյալներով) ։ Զբաղեցնում է 12.2 քառ. կմ տարածք։


== Հղումներ ==
պաշտոնական կայք
Վիլանան

Վիլանան (իսպ.՝ Vilanant), մունիցիպալիտետ Իսպանիայում։ Մտնում է Խիրոնա պրովինցիայի Կատալոնիա ինքնավար համայնքի կազմում։ Մունիցիպալիտետը գտնվում է Ալտ Էմպոռադա շրջանի կազմում։ Տարածքը զբաղեցնում է 16,83 կմ²։ Բնակչությունը՝ 363 մարդ (2010 թվականի տվյալներով)։ 


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք
Լուցիոս Կոռնելիուս Սուլլա

Լուցիոս Կոռնելիոս Սուլլա (մ.թ.ա. 81 թ. հունվարի 27 - 28՝ անվանն ավելացվել է Ֆելիքս (Երջանիկ) մականունը, լատ.՝ Lucius Cornelius Sulla (Felix); մ.թ.ա. 138 - մ.թ.ա. 78), հին հռոմեական պետական գործիչ, զորավար, մ.թ.ա. 82 - 79 թթ. դիկտատոր (այդ կոչմանն է արժանացել «օրենքների գրման և հանրապետության ամրապնդման» նպատակով), կոնսուլ մ.թ.ա. 88 և մ.թ.ա. 80 թվականներին, կայսր, պետական կառավարման համակարգի բարեփոխիչ։
Հաղթական պատերազմներ է վարել Միհրդատ Եվպատորի դեմ։ Առաջին հռոմեացին էր, որը քաղաքացիական պատերազմների ընթացքում ուժով գրավել է Հռոմ քաղաքը, ընդ որում երկու անգամ։ Մնացել է հետագա սերունդների հիշողության մեջ որպես դաժան բռնապետ, որը սակայն կամովին հրաժարվել է անսահմանափակ իշխանությունից և հեռացել պետական կառավարման գործերից։
Աչքի է ընկել Յուգուրթական պատերազմի ժամանակ։ մ.թ.ա. 104-մ.թ.ա. 102 թվականներին մասնակցել է տևտոնների և կիմբրերի դեմ պատերազմին։ Մ.թ.ա. 93 թվականին՝ պրետոր, մ. թ. ա. 92 թվականին՝ պրոպրետոր Կիլիկիայում։ Կապադովկիայում Հռոմի ազդեցությունը պահպանելու նպատակով պայքարել է Տիգրան Բ Մեծի և Միհրդատ VI Եվպատոր-ի դեմ։ Մ.թ.ա. 88 թվականին կոնսուլ։ Զրկվելով Պոնտոսի դեմ պատերազմը ղեկավարելու իրավունքից (ժողովրդական ժողովն այդ իրավունքը տվել է Գայոս Մարիոսին), Սուլլան իր զորքով մտել է Հռոմ (մ.թ.ա. 88, Հռոմի պատմության մեջ առաջին անգամ հռոմեական զորքը գրավել է Հռոմը), հաշվեհարդար տեսել հակառակորդների հետ, օրինագծեր է անցկացրել հօգուտ օպտիմատների։ Մեկնելով Արևելք, մ.թ.ա. 86 թվականին Քերոնեայի և Օրքոմենի ճակատամարտերում պարտության է մատնել Միհրդատ VI-ի զորքերին, գրավել Աթենքը և մ.թ.ա. 84 թվականին կնքել Դարդանոսի հաշտությունը։ Մ.թ.ա. 83 թվականին վերադարձել է Իտալիա, շախշախել իր հակառակորդների ուժերը, Հռոմը վերագրավել նրանցից և մ․ թ․ ա․ 82 թվականին հռչակվել անժամկետ դիկտատոր։ Սուլլան սկզբնավորել է պրոսկրիպցիաները։ Հենվելով պրոֆեսիոնալ զինվորականության վրա՝ անցկացրել է ծերակուտական օլիգարխիայի շահերից բխող և հայտնիների դեմ ուղղված օրինագծեր։ Մ.թ.ա. 79 թվականին վայր է դրել լիազորությունները, թեև քաղաքացիական կյանքում պահպանել է իր ազդեցությունը։ Սուլլայի դիկտատուրան հանրապետական կարգի խոր ճգնաժամի արտահայտություն էր և օբյեկտիվորեն նպաստել է պետական նոր ձևերի մշակմանը։


== Ծանոթագրություններ ==
Մելնիկի (գյուղ, Շացկի շրջան)

Անվան այլ կիրառումների համար տե՛ս՝ ՄելնիկիՄելնիկի (ուկրաիներեն՝ Мельники), գյուղ Ուկրաինայի Վոլինի մարզի Շացկի շրջանում։
2001 թվականի տվյալներով Մելնիկի գյուղում բնակվում էր 1 192 մարդ։ Բնակավայրը զբաղեցնում է 1806 կմ² տարածք։ Բնակչության խտությունը կազմում էր 660,02 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մցգուն

Մցգուն կամ Մցկուն, միջնադարյան խոշոր հայաբնակ գյուղ Մեծ Հայքի Վասպուրական աշխարհի Գողթն գավառում, ներկայիս Ադրբեջանական Հանրապետության Որդուարի շրջանի տարածքում։ Գտնվում էր Ցղնայից 3-4 կմ հարավ, ձորի թեքադիր վայրում։ Ընդգրկել է մոտ 150-160 բնակելի և այլ շինություններ։ 18-րդ դարի կեսերից հետո լքվել է և ավերակների ու փլատակների է վերածվել։


== Տես նաև ==
Գողթն
Որդուարի շրջան


== Ծանոթագրություններ ==
Կուրաչևո

Կուրաչևո (ռուս.՝ Курачево, բաշկիրերեն՝ Ҡурас), գյուղ Ռուսաստանի Բաշկորտոստան հանրապետության Բալտաչևսկի շրջանի կազմում։
Բնակչությունը 2009 թվականին գրանցված տվյալներով կազմում էր 235 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լոգան Փոլ

Լոգան Ալեքսանդր Փոլ (անգլ.՝ Logan Alexander Paul, ապրիլի 1, 1995(1995-04-01), Westlake, Cuyahoga County, Օհայո, ԱՄՆ), ամերիկացի վիդեոբլոգեր, շոումեն և դերասան։ Հայտնիությունը ձեռք է բերել ի շնորհիվ Vine սոցիալական վիդեո-ծառայության։ Ունի ալիքներ YouTube-ում Logan Paul Vlogs և TheOfficialLoganPaul անուններով։


== Վաղ կյանք և գործունեություն ==
Ծնվել և մեծացել է Օհայոում։ Դպրոցական տարիներում տարված է եղել ըմբշամարտով, 10 տարեկան հասակում սկսել է ստեղծել համացանցային տեսահոլովակներ YouTube-յան 'Zoosh' ալիքի համար։ Սովորել է Օհայո նահանգի համալսարանում, սակայն շուտով 2014 թվականին հեռացվել է, որպեսզի շարունակի սկսնակ բլոգերի գործունեությունը Լոս Անջելեսում։ Շուտով այլ բլոգերների հետ տեղափոխվել է Լոս Անջելես։


== Մասնակցություն մեդիայում և Vine ==
Որպես աստղ փառքի է հասել Vine հավելվածում։ 2014 թվականի փետրվարին ուներ ավելի քան 3,1 միլիոն հետևորդ տարբեր սոցիալական ցանցերում։ 2015 թվականին ճանաչվել է 10 ազդեցիկ բլոգերնորից մեկը Vine-ում։ Նրա տեսահոլովակը հայտնվել է նաև այլ սոցիալական ցանցերում, այդ թվում նաև Facebook-ում, Ինստագրամում, Թվիթթերում, Snapchat-ում և YouTube-ում։ 2015 թվականի հոկտեմբերին նրա տեսահոլովակը Facebook-ում ուներ ավելի քան 300 միլիոն դիտում։
Լոգանը մասնակցություն է ունեցել մի շարք գովազդային արշավներում, այդ թվում նաև Hanes-ում, ՊեպսիԿոում և HBO-ում։
2016 թվականին Comcast-ը գնում է «Լոգան Փոլը դեմ է» անունով կարճամետրաժ սերիալը։
TheOfficialLoganPaul ալիքում տեղադրում է կարճամետրաժ ֆիլմեր։
Իր երկրպագուներին դիմում է որպես «Logang»։


== Կինո և հեռուստատեսություն ==
2015 թվականի սկզբին Լոգանը նկարահանվել է «Law & Order: Special Victims Unit» սերիալում, ինչպես նաև Fox TV-ի «Տարօրինակ միայնակները» սերիալում, որտեղ խաղացել է  «Փոլ երկվորյակների» դերը։ Նկարահանվել է «Դերձակները» սերիալում։ 2016 թվականին Փեյթոն Լիստի հետ նկարահանվել է «Մաղվածք» ֆիլմում։ 2017 թվականին էկրան է բարձրացել «Airplane Mode» ֆիլմը, որտեղ նա հանդես է եկել գլխավոր դերում։ Նկարահանվել է «Մալիբուի փրկարարները» ֆիլմի միջադեպային դերում։


== Անձնական կյանք ==
Բլոգերն ունի մեկ փոքր եղբայր, դերասան և «Վայն աստղ»՝ Ջեյք Փոլ, որը խաղացել է Disney ալիքի Bizaardvark կատակերգությունում։


== Ֆիլմագրություն ==


== Ծանոթագրություններ ==


== Արտաքին հղումներ ==
YouTube-յան ալիքներ

 Լոգան Փոլի (հիմնական)  (անգլ.) էջը Յություբ տեսահոսթինգում
 Լոգան Փոլի (վլոգային)  (անգլ.) էջը Յություբ տեսահոսթինգում
Հաճար

Հաճար, ցորեն երկհատիկ (լատ.՝ Triticum dicoccum), Արարատյան  ցորեն -(Triticum urarthu), դաշտավլուկազգիների ընտանիքի հացահատիկային բույս, ցորենի տեսակ։ ՀՀ-ում կան բազմաթիվ վայրի տեսակներ։ Մշակովի հաճարենու հասկի առանցքը կոտրվող է, հիմնականում՝ քիստավոր։ Հատիկները կարմիր են՝ նեղ ակոսիկով։ Աշնանացան է և գարնանացան։ Ունի վաղահաս և միջահաս ձևեր։ Չորության, ժանգի և փոշեմրրիկի նկատմամբ դիմացկուն է։
ՀՀ-ում տարածված են կարմրահասկ (վաղահաս) և սպիտակահասկ տարատեսակները, որոնք գարնանացան են։ Հաճարից ստացվում է լավորակ ձավար, օգտագործվում է նաև որպես կեր։ Մշակվում է հիմնականում Որոտանի ավազանի (Սյունիք), նախալեռնային (Կոտայքի մարզ, Արագածոտնի մարզ), լեռնային (Գեղարքունիքի մարզ) մարզերում։ 1988-ին ՀՀ-ում ցանքատարածություը 3,2 հազար հա էր, միջին բերքատվությունը՝ 20,6 ց/հա, համախառն բերքը՝ 66 000 ց։


== Կերակրատեսակներ ==
Հայկական խոհանոցում աճարով փլավը պատրաստվում է արևածաղկի ձեթով։ Նախապես եփած հաճարը տապակում են ձեթի մեջ, ավելացնելով սոխորած։ Երկրորդ տարբերակով սոխորածի վրա ավելացնում են եռացած ջուր, լցնում հաճարը և եփում մինչև պատրաստ լինելը։ Հայաստանում հաճարով և ոչխարի մսով քաշովին լայն տարածված է Շիրակի մարզում, իսկ հաճարով քաշովին՝ Հայաստանի բոլոր մարզերում։ Կտրատած յուղոտ ոչխարի միսը եփում են սառը ջրով 10 րոպե, ավելացնում հաճարը և սոխորածը և եփում փոքր կրակի վրա։


== Բուժիչ նշանակությունը ==
Ժողովրդական բժշկության մեջ օգտագործում են այս բույսի տարբեր մասերը։ Հաճարի հացն ունի թեթև լուծողական ազդեցության և խորհուրդ է տրվում փորկապության ժամանակ։
Հաճարի թեփից եփուկը խմում են լուծի, քրոնիկ բրոնխիտի դեպքում։ Ջրով կամ կաթով եփած հաճարը խմեցնում են երեխաներին ընթրիքից առաջ կամ հետո՝ որպես հակաորդային միջոց։ Ծաղիկները և հաճարի հասկերը թուրմերի և եփուկների տեսքով օգտագործում են շնչատար օրգանների (Տրախեիտ, բրոնխիտ) բուժման համար։ Թարախապալարների վրա դրած հաճարների հացը՝ թրջած տաք կաթի մեջ, արագացնում է դրանց ձևավորումը։ Տաք խմորն օգտագործում են իբրև փափկացնող և ներքաշող միջոց կոշտ և ցավոտ ուռուցքների համար։
Հաճարի հաց օգտագործողները ավելի քիչ են հակված սրտային հիվանդությունների։


== Ծանոթագրություններ ==
Բուխովոե

Բուխովոե (ռուս.՝ Буховое), գյուղ Ռուսաստանի Լիպեցկի մարզի Չապլիգինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լոդի Վեքիո

Լոդի Վեքիո (իտալերեն՝ Lodi Vecchio լոմբ.՝ Lod Vèg)` Իտալիայում, գտնվում է Լոմբարդիա մարզի Լոդի գավառում։
Բնակչությունը կազմում է 7212 մարդ։ Խտությունը՝ 450,75 մարդ/կմ²։ Տարածքը՝ 16  կմ²։ Էլեկտրոնային փոստ` 26855։ հեռախոսային կոդ՝ 0371։
Քաղաքում 12 հուլիսին 303 մահապատժի ենթարկվեցին սուրբ ռազմիկներ Նաբորը և Ֆելիքսը։
Քաղաքը գտնվում է Վասիան սրբի հովանավորության տակ։


== Արտաքին հղումներ ==
http://www.comune.lodivecchio.lo.it/prima.asp Archived 2006-01-07 at the Wayback Machine.


== Ծանոթագրություններ ==
(2703) Ռոդարի

(2703) Ռոդարի (անգլ.՝ Rodari), աստերոիդ աստերոիդների հիմնական գոտում։ Հայտնաբերվել է 1979 թվականի մարտի 29-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,193177 ա. մ., առավելագույնը մոտենում է 2,0671 ա. մ. հեռավորության վրա և հեռանում 2,3192 ա. մ.։ Արեգակի շուրջ մեկ ամբողջական պտույտ է կատարում 1186,34 երկրային օրվա ընթացքում, իր ուղեծրով շարժվելով միջինում 0,303455 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,04° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2703) Ռոդարի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տարտուս (այլ կիրառումներ)

Տարտուս (արաբ․՝ طرطوس‎‎) եզրույթը կարող է վերաբերել՝

Տարտուս, մարզ Սիրիայում
Տարտուս, գավառ Սիրիայում
Տարտուս, շրջան Սիրիայում
Տարտուս, քաղաք Սիրիայում
Զագրեբլյա (գյուղ, Մալինի շրջան)

Անվան այլ կիրառումների համար տե՛ս՝ ԶագրեբլյաԶագրեբլյա (ուկրաիներեն՝ Загребля), գյուղ Ուկրաինայի Ժիտոմիրի մարզի Մալինի շրջանում։ Հիմնադրվել է 1850 թվականին։
2001 թվականի տվյալներով Զագրեբլյա գյուղում բնակվում էր 117 մարդ։ Բնակավայրը զբաղեցնում է 0,691 կմ² տարածք։ Բնակչության խտությունը կազմում էր 169,32 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բրիսագո-Վալտրավալիա

Բրիսագո-Վալտրավալիա (իտալերեն՝ Brissago-Valtravaglia), կոմունա Իտալիայում, գտնվում է Լոմբարդիա մարզում՝ Վարեզե գավառում։
Բնակչությունը ըստ 2004 թվականի տվյալների կազմում է 5911 մարդ։ Բնակչության միջին խտությունը՝ 1024, 36 մարդ/կմ²։ Զբաղեցնում է 6 կմ² տարածք։ Փոստային ինդեքս՝ 21030։ Հեռախոսային կոդը՝ 0332։
Կոմունայի հովանավորն է Սուրբ Գևորգը։ Տոնը նշվում է ապրիլի 23-ին։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Կայարանատուն

Կայարանատուն, շենք կամ շենքերի և շինությունների համալիր, որ նախատեսված Է հիմնականում՝

ուղևորների սպասարկման
տրանսպորտային միջոցների շարժման կառավարման
սպասարկող անձնակազմի տեղաբաշխման համար։Կայարանատները տարբերակվում են՝

ըստ տրանսպորտի տեսակի (ավտո-երկաթուղային և այլն)
ուղու վրա գրաված տեղի (վերջնական, հանգուցային, միջանկյալ և այլն)
նշանակության (տեղական, միջազգային և այլն)
տարողության և այլն։Առաջին Կայարանատները կառուցվել են 1822-1825 թվականներին Անգլիայում՝ Աթոքթոն-Դարլինգթոն երկաթուղու վրա։ Կայարանատան ծավալատարածական լուծումը ներառում է 3 գլխավոր փոխկապակցված տարրեր՝

մերձկայարանային հրապարակ
ուղևորների շենք
կառամատույց։
Ուղևորների համար առավել հարմարավետություն ստեղծելու խնդիրները, տեխնիկական-տնտեսական նպատակահարմարության պահանջները հանգեցրին միավորված Կայանատների (երկաթուղա-ավտոբուսային, ծովա-երկաթուղային և այլն) ստեղծմանը։
Սուրբ Աստվածածին եկեղեցի (Վարդենիկ)

Վարդենիկի Սուրբ Աստվածածին եկեղեցի, գործող հայկական առաքելական եկեղեցի Հայաստանի Գեղարքունիքի մարզի Վարդենիկ գյուղում։ Ընդգրկված է Վարդենիկի պատմության և մշակույթի անշարժ հուշարձանների ցանկում։


== Արտաքին հղումներ ==
Շարանգայի շրջան

Շարանգայի շրջան (ռուս.՝ Шарангский район), մունիցիպալ շրջան Ռուսաստանի Դաշնության Նիժնի Նովգորոդի մարզում։
Ստեղծվել է 1929 թվականին։ Վարչական կենտրոնը՝ Շարանգա։


== Աշխարհագրություն ==
Շրջանի տարածքի մակերեսը կազմում է 1595 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 12398 մարդ։ Բնակչության խտությունը կազմում էր 7,77 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Աստերոիդների ցանկ (236001-236100)

Աստերոիդների ցանկ (235901-236000)  • Աստերոիդների ցանկ  • Աստերոիդների ցանկ (236101-236200)
 Աստերոիդների ցանկ (235901-236000)  • Աստերոիդների ցանկ  • Աստերոիդների ցանկ (236101-236200)
Անանիխա (գյուղ, Սիչովսկի շրջան)

Անանիխա (ռուս.՝ Ананиха), գյուղ Ռուսաստանի Սմոլենսկի մարզի Սիչովսկի շրջանի կազմում։
Բնակչությունը 2007 թվականին գրանցված տվյալներով կազմում էր 57 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դիվալիաներ

Դիվալիա, հին հռոմեական տոն, որը նշվում էր դեկտեմբերի 21-ին, Անգերոնա աստվածուհու պատվին, որի անունից էլ երբեմն կոչվել է Անգերոնալիա։ Այդ օրը պոնտիֆիկսները ներկայացումներ էին ցույց տալիս Վոլուպտայի տաճարում, որը նույնացվում էր Անգերոնայի հետ։
Չեսանիտի

Չեսանիտ (իտալերեն՝ Cessaniti) կոմունա Իտալիայում, Կալաբրիա մարզում՝ Վիբո Վալենտիա գավառում։
Բնակչությունը կազմում է 3360 մարդ, բնակչության խտությունը կազմում է 215 մարդ/կմ²։ Զբաղեցնում է 17 կմ² մակերես տարածք։ Փոստային ինդեքսն է՝ 89816։ Հեռախոսային կոդը՝ 0963։
Բնակավայրի հովանավորները համարվում են Սան Բասիլիո։ Հիմնադրումը ամեն տարի նշվում է հունվարի 2-ին։


== Արտաքին հղումներ ==
Բնակավայրի պաշտոնական կայք (իտալ.)
Անյոլո դի Պոլո

Անյոլո դի Պոլո (իտալերեն՝ Agnolo di Polo), 1470, Ֆլորենցիա - 1528, Արեցո, Տոսկանա, Իտալիա),Վերածննդի դարաշրջանի  իտալացի քանդակագործ և նկարիչ։


== Կենսագրություն ==
Անյոլո դի Պոլոն պատկանում է հայտնի քանդակագործների գերդաստանին․ նրա պապ Անյոլո դի Լիպպո դի Պոլլոն աշխատում էր Ֆլորենցիայի մայր տաճարի գմբեթի շինարարությունում, որպես օգնական և վերցրել էր իր համար անուն՝ դե Վետրի (de’Vetri), որը հետո դարձավ իր հետնորդների անունը։ Անյոլո դի Պոլոյի հայրը զբաղվում էր դիմակների արտադրությամբ և ուներ իր սեփական արտադրությունը Ֆլորենցիայում, քանդակագործի եղբայրը՝ Դոմենիկոն, թանկարժեք քարերի և մեդալների վրա փորագրող վարպետ էր։
Հայտնի «Կենսագրություններ»-ի հեղինակ Ջորջո Վազարին գրել է, որ Անյոլո դի Պոլոն եղել է Անդրեա դել Վերոկկիոյի աշակերտը, սովորել է նաև Լորենցո դի Կրեդիի, Պիետրո Պերուջինոյի և Լեոնարդո դա Վինչիի մոտ, ավելացնելով՝

Հաշվի առնելով նկարչի ծննդյան օրը և այն, որ Վերոկկիոն թողել է Ֆլորենցիան 1482 թվականին, կարելի է եզրակացնել, որ փաստորեն Անյոլոյի ուսումը կիսատ է մնացել։ Թերևս նա շարունակել է իր ուսումն այն արվեստանոցում, որը պատկանում էր Լորենցո դի Կրեդիին։
Անյոլո դի Պոլոյի ամենահայտնի աշխատանքներն են՝

Հովհաննես առաքյալի արձանը
«Սուրբ Սալվատորեի կիսանդրին»
«Տիրամայրը մանկան հետ» քանդակը (1517)Անյոլո դի Պոլոն նաև «San Zanobi» աշխատանքի հեղինակն է, որը վերագրվում է 1514 կամ 1526 թվականին։


== Գրականություն ==
Elisabetta Nardinocchi (a cura di), Guida al Museo Horne, Edizioni Polistampa, Firenze 2011. ISBN 978-88-596-0969-8


== Ծանոթագրություններ ==
Վարեգեմ

Վարեգեմ (հոլ.՝ Waregem), քաղաք և կոմունա Բելգիայում, Կորտրեյկ շրջանում, Արևմտյան Ֆլանդրիա նահանգում։ Վարեգեմը տեղակայված է Լիս գետի հովտում Կորտրեյկ և Գենտ քաղաքների միջև։ 2010 թվականի հունվարի 1-ի դրությամբ համայնքի բնակչությունը կազմում էր 36 306 մարդ։ Տարածքը 44,34 կմ քառ․ է, բնակչության խտությունը՝ 820 մարդ կմ քառ․:


== Տեսարժան վայրեր ==
Ամերիկացի զինվորների հուշարձանը և գերեզմանոցը գտնվում է քաղաքի հարավ-արևելքում։ Եվրոպայում ամերիկյան զինվորականների ամենափոքր գերեզմանատունն է և միակը՝ Բելգիայում։ Այստեղ թաղված են 368 ամերիկացի զինվորներ, որոնք զոհվել են Առաջին համաշխարհային պատերազմում՝ Բելգիայի ազատագրման ժամանակ։
Բարոն Քեյսերի ամրոցի շրջակա այգին գտնվում է քաղաքի կենտրոնում։
Քաղաքում կան նաև մի շարք եկեղեցիներ, գյուղատնտեսական շենքեր, որոնք կառուցվել են միջնադարում։


== Պատկերասրահ ==

		


== Սպորտային իրադարձություններ ==
Վարեգեմը «Զյուլտե-Վարեգեմ»-ի ֆուտբոլային ակումբի ծննդավայրն է
1957 թվականին քաղաքում տեղի է ունեցել Ճանապարհային հեծանվավազքի աշխարհի առաջնությունը
2007 թվականին Տուր դե Ֆրանս հեծանվավազքի երրորդ շրջանը մեկնարկել է Վարենգեմ քաղաքից։


== Հայտնի մարդիկ ==
Դիք Նորման, թենիսիստ (ծնվել է 1971 թվականին)


== Երկվորյակ քաղաքներ ==
 Պորտուգալիա, Գոլեգան
 Ռուանդա, Նգարամա
 Չեխիա, Պարդուբիցե
Կաղապար:Դրոշավորում/Վենգրիա, Սեկսարդ
 Իսպանիա, Խերես դե լա Ֆրոնտերա


== Ծանոթագրություններ ==


== Արտաքին հղումներ ==
Պաշտոնական կայք — (նիդեր.) (ֆր.) (անգլ.) (գերմ.)
Памятник и кладбище американских солдат - (անգլ.)
Աթամի

Աթամի (ճապ.՝ 熱海市 Աթամի-սի, բառացի թարգմանած՝ նշանակում է «Տաք ծով»), քաղաք Ճապոնիայի Սիձուոկա պրեֆեկտուրայում։ Ընկած է Հոնսյու կղզու Թյուբու տարածաշրջանում, այդ թերակղզու ծայր արելյան մասում, Սագամի ծովածոցի ափին։ Սահմանակից է Իձունոկունի, Իտո քաղաքներին և Կանամի ու Յուգավարա ավաններին։ Զբաղեցնում է 61,78 կմ² տարածք։ Քաղաքը հռչակվել է իր հանքային տաք աղբյուրներով ու լողափերով, որոնք գրավում են բազմաթիվ հիվանդների, զբոսաշրջիկների, հանգստացողների։


== Խորհրդանիշեր ==
Քաղաքի խորհրդանշական ծառը համարվում է սակուրան, ծաղիկը՝ ճապոնական սալորենու ծաղիկը, թռչունը՝ թխակապույտ որորը։


== Ժողովրդագրություն ==
Ճապոնիայում անցկացված մարդահամարների տվյալների համաձայն՝ Աթամիի բնակչությունը վերջին 25 տարիներին սկսել է աստիճանաբար, դանդաղորեն նվազել։ 2019 թվականի մայիսի 1-ի տվյալներով քաղաքի բնակիչների թիվը եղել է 36.865, տնային տնտեսություններինը՝ 21,593։


== Կլիմա ==
Աթամիի կլիման բնորոշվում է շոգ ու խոնավ ամառներով և համեմատաբար մեղմ ձմեռներով (Köppen climate classification-ի դասակարգմամբ՝ Cfa)։ Տարեկան միջին ջերմաստիճանը՝ 16,3 C։  Տեղումերի տարեկան միջին քանակը՝ 2012,7 մմ (ընդ որում՝ ամենախոնավ ամիսը սեպտեմբերն է)։ Ամենաշոգ ամիսը օգոստոսն է, որի միջին ջերմաստիճանը կազմում է մոտավորապես 26.4 C, ամենացուրտը՝ հունվարը - 7.0 C։


== Քույր քաղաքներ ==
Աթամիի քույր քաղաքներն են ·՝

 Ճապոնիա, Բեպպու ( 1966 թվականի օգոստոսից)
 Իտալիա, Սան Ռեմո (since November 1976)
 Պորտուգալիա, Կաշկայշ (since July 1990)
 Չինաստան, Չժուհայ (2004 թվականի հուլիսից) 


== Պատկերասրահ ==

		
		
		
		
		
		
		
		
		
		


== Ծանոթագրություններ ==


== Գրականություն ==
Hammer, Joshua. (2006). Yokohama Burning: The Deadly 1923 Earthquake and Fire that Helped Forge the Path to World War II. New York։ Simon & Schuster.  0-7432-6465-7; 978-0-7432-6465-5 (cloth).


== Արտաքին հղումներ ==
Պաշտոնական կայքէջը(ճապոներեն)
Ուսունի, Թահամի և Երանշահի խաչքար (Լիճք, Գեղարքունիքի մարզ)

Ուսունի, Թահամի և Երանշահի խաչքար, գտնվում է Հայաստանի Հանրապետության Գեղարքունիքի մարզի Լիճք գյուղի հյուսիսային մասում գտնվող գերեզմանոցի հյուսիսային եզրում գտնվող Սուրբ Աստվածածին եկեղեցու խորանի կորության մեջ ագուցված։ Հաշվառված է ՀՀ պատմության և մշակույթի անշարժ հուշարձանների պետական ցանկում (5.39/1.53.7)։


== Տեղադրություն ==
Լիճք գյուղի հյուսիսային մասում գտնվող գերեզմանոցի հյուսիսային եզրում գտնվող Սուրբ Աստվածածին եկեղեցու  խորանի կորության մեջ ագուցված։


== Վիմական արձանագրություն ==
Խաչքարի ճակատին և շրջանակներին առկա է 6 տող վիմական արձանագրություն.

ՅԱՆՈՒՆ ԱՅ ՄԵՔ ՀՐԱՏ
ԻՍ ՈՐԴԻ[Ք]
ՈՒՍՈՒՆՍ
ԹԱՀԱՄԱ, ԵՐԱՆՇԱՀ
ԿԱՆԿՆԵՑԱՔ ԶԽԱՉՍ
ԶԱՒԱԿԱՑ։Համաձայն արձանագրության խաչքարը կանգնեցված է Հրատի որդիների՝ Ուսունի, Թահամի և Երանշահի, կողմից, իրենց զավակների հիշատակին։


== Տես նաև ==
Լիճք
Լիճքի սուրբ Աստվածածին եկեղեցու վիմական արձանագրություններ


== Ծանոթագրություններ ==
Դրամա Դեսկ

«Դրամա Դեսկ» մրցանակ (անգլ.՝ Drama Desk Award), ամերիկյան թատերական մրցանակ, որը շնորհվում է 1955 թվականից։ Այն միակ մրցանակն է, որը ներառում է ԱՄՆ-ը բոլոր թատրոնները և շնորհվում է ինչպես բրոդվեյական և օֆֆ-բրոդվեյական ներկայացումների, այնպես անկախ թատրոնների բեմադրությունների համար։ Մրցանակը թատերական ոլորտում համարվում է ամենահեղինակավորը, այն լրացնում է «Թոնի» մրցանակին, որը կենտրոնացած է բացառապես բրոդվեյական շոուների վրա։


== Մրցանակի կատեգորիաներ ==


=== Դրամատիկական թատրոն ===
«Դրամա Դեսկ» մրցանակ «Լավագույն ներկայացում» անվանակարգում
«Դրամա Դեսկ» մրցանակ «Կրկին բեմադրված լավագույն ներկայացում»
«Դրամա Դեսկ» մրցանակ «Ներկայացման լավագույն դերասան» անվանակարգում
«Դրամա Դեսկ» մրցանակ «Ներկայացման լավագույն դերասանուհի» անվանակարգում
«Դրամա Դեսկ» մրցանակ «Լավագույն դերասան ներկայացումում» անվանակարգում
«Դրամա Դեսկ» մրցանակ «Լավագույն գլխավոր դերասանուհի ներկայացումում» անվանակարգում
«Դրամա Դեսկ» մրցանակ «Ներկայացման լավագույն ռեժիսոր» անվանակարգում
«Դրամա Դեսկ» մրցանակ «Ներկայացման լավագույն երաժշտություն» անվանակարգում


=== Երաժշտական թատրոն ===
«Դրամա Դեսկ» մրցանակ «Լավագույն մյուզիքլ» անվանակարգում
«Դրամա Դեսկ» մրցանակ «Կրկին բեմականացված լավագույն մյուզիքլ» անվանակարգում
«Դրամա Դեսկ» մրցանակ «Լավագույն դերասան մյուզիքլում» անվանակարգում
«Դրամա Դեսկ» մրցանակ «Լավագույն դերասանուհի մյուզիքլում» անվանակարգում
«Դրամա Դեսկ» մրցանակ «Լավագույն գլխավոր դերասան մյուզիքլում» անվանակարգում
«Դրամա Դեսկ» մրցանակ «Լավագույն գլխավոր դերասանուհի մյուզիքլում» անվանակարգում
«Դրամա Դեսկ» մրցանակ «Մյուզիքլի լավագույն ռեժիսոր» անվանակարգում
«Դրամա Դեսկ» մրցանակ «Մյուզիքլի լավագույն երաժշտություն» անվանակարգում
«Դրամա Դեսկ» մրցանակ «Լավագույն լիբրետո» անվանակարգում
«Դրամա Դեսկ» մրցանակ «Լավագույն գիրք մյուզիքլի համար» անվանակարգում
«Դրամա Դեսկ» մրցանակ «Լավագույն գործիքավորում» անվանակարգում


=== Դրամատուրգիա և երաժշտություն ===
«Դրամա Դեսկ» մրցանակ «Լավագույն ռեժիսոր» անվանակարգում
«Դրամա Դեսկ» մրցանակ «Լավագույն պարուսույց» անվանակարգում
«Դրամա Դեսկ» մրցանակ «Լավագույն ղեկավար» անվանակարգում
«Դրամա Դեսկ» մրցանակ «Լավագույն հանդերձապան» անվանակարգում
«Դրամա Դեսկ» մրցանակ «Լույսի լավագույն բեմադրություն» անվանակարգում
«Դրամա Դեսկ» մրցանակ «Ձայնի լավագույն բեմադրություն» անվանակարգում
«Դրամա Դեսկ» մրցանակ «Լավագույն վերածնված բեմադրություն» անվանակարգում
«Դրամա Դեսկ» մրցանակ «Թատերական յուրահատուկ փորձ» անվանակարգում
«Դրամա Դեսկ» մրցանակ «Մեկ դերասանի լավագույն ներկայացում» անվանակարգում
«Դրամա Դեսկ» մրցանակ «Լավագույն գրախոսական» անվանակարգում
«Դրամա Դեսկ» մրցանակ «Մուլտֆիլմի լավագույն բեմականացում» անվանակարգում
Հատուկ «Դրամա Դեսկ» մրցանակ


== Ծանոթագրություններ ==


== Արտաքին հղումներ ==
Drama Desk(անգլ.)
Playbill: Awards(անգլ.)
PlaybillVault.com: Awards(անգլ.)
Drama Desk Awards(անգլ.) на сайте Information Please
Գիրամա

Գիրամա, գետակ Կիլիկիայում, Կալիկադնոս գետի ավազանում, նրա վտակ Բուզուկչի գետի օժանդակը։


== Ծանոթագրություններ ==
Վալենսա (Բաիա)

Անվան այլ կիրառումների համար տե՛ս՝ Վալենսա (այլ կիրառումներ)Վալենսա (պորտ.՝ Valença), համայնք Բրազիլիայում՝ Բաիա նահանգի կազմում։ Գտնվում է Բաիյա նահանգի հյուսիսարևելյան մարզում։ Մտնում է Վալենսա գավառի կազմի մեջ։ Բնակչությունը կազմում է 85 224 մարդ՝ 2006 թվականի տվյալներով։ Գրավում է 1 190,381 կմ2 տարածք։ Բնակչության խտությունը՝ 71,6 մարդ/կմ²։
Քաղաքի տոնը նշվում է նոյեմբերի 10-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 233.434.176,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.857,91 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,672 (տվյալները՝ ՄԱԿ-ի զարգացման ծրագրի)։
Դիանա Գրիգորյան

Դիանա Գոռի Գրիգորյան (ապրիլի 11, 1982(1982-04-11)), հայ հաղորդավար, սցենարիստ, պրոդյուսեր։


== Կենսագրություն ==
1998 թվականին ավարտել է Երևանի թիվ 82 միջնակարգ դպրոցը։ 1998-2003 թվականներին սովորել է Երևանի Հրաչյա Աճառյան համալսարանում` իրավագիտություն բաժնում։ 
1999 թվականից մինչև այսօր աշխատաում է «Արմենիա» հեռուստաընկերությունում, որտեղ իրականացրել է բազմաթիվ հեղինակային հաղորդումներ և վարել, նկարահանել ֆիլմեր, հանդիսացել ամենավարկանիշային սերիալների սցենարների հեղինակը, ինչպես նաև պրոդյուսերը։ 
1999-2003 թվականներին հեղինակել և վարել է «Բումերանգ» երաժշտական, ժամանցային հաղորդաշարը։ 2004-2008 թվականներին հեղինակել և վարել է  «Իմ մեծ, չաղ, հայկական հարսանիքը» հաղորդաշարը։ 2013 թվականին հեղինակել և վարել է «Փակագծերից դուրս» հեռուստաշոուն։ 2015 թվականին հեղինակել և վարել է «Հայի աչքեր» բարեգործական հեռուստաշոուն։ 2019-2022 թվականներին հեղինակել և վարել է «Իմացիր ավելին» հեռուստաշոուն։


=== Քննադատություններ ===
Հեղինակային հեռուստասերիալների բովանդակության պատճառով Դիանա Գրիգորյանի անձը հաճախակի հայտնվում է հանրության քննադատությունների կենտրոնում։ Գրիգորյանի սցենարով ցուցադրված հեռուստասերիալները հաճախակի աչքի են ընկնում սպանության, ծեծի, հայհոյանքի, սեռական խտրականության և այլ բնույթի տեսարաններով և, ըստ քննադատների, որևէ ուսուցողական բնույթ չունեն։ Գրիգորյանին քննադատում են նաև այն հանգամանքի համար, որ վերջինս հաճախ իր հեղինակային սերիալներում նկարահանվելու է հրավիրում դերասանական կրթություն չունեցող անձանց։


== Ֆիլմագրություն ==
«Ճակատագրի գերիները», 2007-2008

«Շփացած խելագարները», 2009
«Դիմակահանդես», 2009-2010
«Դժվար ապրուստ», 2011-2013
«Հարազատ թշնամի», 2013-2015
«Առաջնորդները», 2015-2017
«Նռան հատիկ», 2017-2019
«Գտնված երազ», 2019
«Անհասցե ծնվածները», 2019-2020
«Սարի աղջիկ» 2020-2021
«Երդում» 2021-2022


== Ծանոթագրություններ ==


== Արտաքին հղումներ ==
Դիանա Գրիգորյանի ինստագրամյան էջը
Ֆրենսիս Ուիլյամ Աստոն

Ֆրենսիս Ուիլյամ Աստոն (անգլ.՝ Francis William Aston, սեպտեմբերի 1, 1877(1877-09-01)[…], Harborne, Բիրմինգհեմ, Միացյալ Թագավորություն և Բիրմինգհեմ, Ուորիքշիր, Անգլիա, Մեծ Բրիտանիայի և Իռլանդիայի միացյալ թագավորություն - նոյեմբերի 20, 1945(1945-11-20)[…], Քեմբրիջ, Անգլիա, Միացյալ Թագավորություն[…]), անգլիացի ֆիզիկոս։ Լոնդոնի թագավորական ընկերության անդամ (1921), ԽՍՀՄ ԳԱ թղթակից անդամ (1924)։


== Կենսագրություն ==
Ավարտել է Բիրմինգհամի և Քեմբրիջի համալսարանները։ 1913 թ. Ջոզեֆ Ջոն Թոմսոնի հետ Աստոնը առաջինը ստացավ նեոնի կայուն իզոտոպների գոյությունը հաստատող տվյալները։ Ստեղծել է առաջին մասսպեկտրոմետրը, որի օգնությամբ հայտնաբերել է քիմիական տարրերի 213 կայուն իզոտոպներ։ 1925 թ. պատրաստել է մեծ լուծող ունակությամբ մասսպեկարոգրաֆ, որով ճշտորեն չափել է մի շարք իզոտոպների զանգվածներն ու որոշել դրանց պակսորդները։ Ստացված տվյալների հիման վրա կառուցել է ատոմային միջուկների կապի Էներգիան բնորոշող փաթեթավորման գործակցի առաջին կորը (1927)։ Մասսպեկտրոգրաֆով բազմաթիվ իզոտոպներ հայտնաբերելու համար 1922 թ. արժանացել է Նոբելյան մրցանակի։


== Ծանոթագրություններ ==
Տացինսկայայի պատմագավառագիտական թանգարան

Տացինսկայայի պատմագավառագիտական թանգարան (ռուս.՝ Тацинский историко-краеведческий музей), թանգարան Ռուսաստանի Դաշնության Ռոստովի մարզի Տացինսկայա ստանիցայում։


== Պատմություն ==
Թանգարանը հիմնադրվել է 1968 թվականի հոկտեմբերին։ Նրա բացումը համապատասխանեցվել է Տացինսկայայի տանկային մարտարշավի 25-ամյակին։ Թանգարանի ցուցադրությունները գտնվում են չորս ցուցասրահներում. թիվ 1` «Կազակական վերնասենյակ», թիվ 2` «Քաղաքացիական պատերազմը և նախապատերազմյան տարիները», թիվ 3` «Մարտական փառքի սրահ», թիվ 4` «Ցուցասրահ»։
Թանգարանի ցուցադրությունում կենտրոնական տեղ է հատկացված Տացինսկայայի տանկային մարտարշավին, որը 1942 թվականի դեկտեմբերի 16-24-ին իրականացրել է 24-րդ տանկային կորպուսը` տանկային զորքերի գեներալ-մայոր Վասիլի Միխայլովիչ Բադանովի հրամանատարության ներքո, և նրա դերին Ստալինգրադի ճակատամարտում։ Այդ իրադարձությանը նվիրված են «Գեներալ Բադանովի տանկիստների կողմից Տացինսկայայի օդանավակայանի գրավումը» տրամանկարը (հեղինակ` Վիտալի Իվանովիչ Ռոմախով), Ստալինգրադի ճակատամարտի քարտեզ-սխեման, Ստալինգրադի ճակատամարտի մասնակիցների լուսանկարները և ռազմավարային զենքի նմուշները։

Թանգարանի ցուցասրահային-ցուցահանդեսային տարածքը 226 քմ է, ֆոնդերի պահեստարաններինը` 14 քմ։ Տարեկան այցելուների միջին քանակը` 4000։ Պահպանության միավորների քանակը` 2147։
2014 թվականի մարտի 13-ին թանգարանից գողացվել էր Դոնի զորավար, ավիացիայի գեներալ-մայոր Սեմյոն Դմիտրիևիչ Տերենչենկոյի երկու հազվագյուտ շքանշան և մեկ մեդալ։


== Հասցե ==
Թանգարանի հասցեն. 347060, Ռոստովի մարզ, Տացինսկի շրջան, Տացինսկայա ստանիցա, Սորևնովանիա նրբանցք, տուն 9։
Թանգարանի մոտ հարթակի վրա կանգնած է հետպատերազմյան թողարկման Տ-34-85 տանկ։ Թանգարանի մուտքի կողքին տեղադրված է ԶԻՍ-3 76-միլիմետրանոց հակատանկային հրանոթ` ինքնաշեն հրետասայլի վրա։


== Ծանոթագրություններ ==


== Հղումներ ==
Թանգարանը museum.ru կայքում
Թանգարանը Archived 2017-05-11 at the Wayback Machine. Ռոստովի մարզի կառավարության կայքում
Նովոտրոիցկոե (գյուղ, Չիշմինսկի շրջան)

Անվան այլ կիրառումների համար տե՛ս՝ ՆովոտրոիցկոեՆովոտրոիցկոե (ռուս.՝ Новотроицкое, բաշկիրերեն՝ Яңы Троицкий), գյուղ Ռուսաստանի Բաշկորտոստան հանրապետության Չիշմինսկի շրջանի կազմում։
Բնակչությունը 2009 թվականին գրանցված տվյալներով կազմում էր 426 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոշելևկա (գյուղ, Դուվանսկի շրջան)

Կոշելևկա (ռուս.՝ Кошелевка, բաշկիրերեն՝ Кошелевка), գյուղ Ռուսաստանի Բաշկորտոստան հանրապետության Դուվանսկի շրջանի կազմում։
Բնակչությունը 2002 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շիկահող (այլ կիրառումներ)

Շիկահող, կարող է վերաբերել՝

Շիկահող - գյուղ Հայաստանի Սյունիքի մարզում, Կապանի շրջանում
Շիկահող - գետ Սյունիքի մարզում
Անատոլի Մոկացյան

Անատոլի Ահարոնի Մոկացյան (մայիսի 12, 1937(1937-05-12), Երևան, Հայկական ԽՍՀ, ԽՍՀՄ - դեկտեմբերի 26, 2000(2000-12-26), Երևան, Հայաստան), խորհրդային հայ ռեժիսոր, սցենարիստ, ՀԽՍՀ կինեմատոգրաֆիստների միության անդամ (մարտի 1, 1981)։


== Կենսագրություն ==
Անատոլի Մոկացյանը ծնվել է 1937 թվականին Երևան քաղաքում։ 1963 թվականին ավարտել է Երևանի գեղարվեստա-թատերական ինստիտուտի ռեժիսուրայի ֆակուլտետը, իսկ 1968 թվականին՝ Մոսկվայի ռեժիսորների և սցենարիստների բարձրագույն դասընթացները։ 1963 թվականից Հայկական հեռուստատեսության և Երևան ստուդիայի ռեժիսորն է եղել։


== Ֆիլմագրություն ==


=== Ռեժիսոր ===


=== Սցենարիստ ===


=== Դերերը կինոյում ===


== Ծանոթագրություններ ==
Ալիսկան (Վան Գոգ)

«Ալիսկան» (ֆր.՝ Les Alyscamps), կամ «Ալիսկանի ծառուղի» (ֆր.՝ L'Allée des Alyscamps), հոլանդացի նկարիչ, պոստիմպրեսիոնիզմի և էքսպրեսիոնիզմի ներկայացուցիչ Վինսենթ վան Գոգի երկու նկարներից։ Այս ստեղծագործությունները հեղինակը վրձնել է 1888 թվականին։ Յուղաներկով կտավի չափերն են 92 × 73,5 սմ։
Այսօր «Ալիսկան» ստեղծագործություններից մեկը գտնվում է մասնավոր հավաքածուում (ինվ. F569) իսկ մյուսը՝ Վասիլիսա և Էլիզա Գուլանդրիսների ֆոնդում (Աթենք, Հունաստան)։


== Պատմություն ==
1888 թվականի հոկտեմբերին Առլում հանդիպում են Վինսենթ վան Գոգն ու Պոլ Գոգենը։ Երկուսն էլ մտադիր էին նկարել «ոչ նատուրալիստական բնանկար»։
Վան Գոգն ու Գոգենը միասին այցելել են Հին Հռոմեական Ալիսկան գերեզմանատուն, որը հռոմեացիները կառուցել են քաղաքային պարսիսպներից դուրս։ Ժամանակի ընթացքում քաղաքը մեծացել է, կառուցվել են ֆաբրիկաներ, երկաթգիծ և միայն Allee des Tombeaux (Գերեզմանների ծառուղի) հատվածն է մնացել։ Այդ ծառուղին տանում է դեպի ռոմանական մատուռ։ Ալիսկանի ծառուղին ողջ Ֆրանսիայում հայտնի է որպես սիրահարների նրբանցք։ Նկարում պատկերված զույգերը երեկոյան զբոսանք են անում Ալիսկանում։


== Նկարագիր ==
«Ալիսկան» ստեղծագործությունները Գոգը նկարել է Գոգենի՝ Առլ գալու ժամանակ։ Կտավներում պատկերված է Ալիսկան գերեզմանատունը՝ Առլի հռոմեական պարիսպներից հարավ-արևելք։ Ըստ վերլուծությունների, նկարները ստեղծվել են հոկտեմբերի 28-ից 31 ընկած ժամանակահատվածում՝ նախքան անձրևների սեզոնը։


== Աճուրդներ ==
Առաջին նկարը (F569) 2003 թվականի նոյեմբերին Նյու Յորքում անցկացված աճուրդին վաճառվել է  11 767 500 դոլարով։ Մյուսը (F568) վաճառվել է 2015 թվականի մայիսի 5-ին՝ 66,3 միլիոն դոլարով։


== Պատկերասրահ ==
Բացի «Ալիսկանից» Վան Գոգը նկարել է ևս երկու նկար՝ 

		
Պոլ Գոգենն այլ ռակուրսից է նկարել ծառուղին.

		


== Ծանոթագրություններ ==
Քիտ Ռիչարդս

Քիտ Ռիչարդս (անգլ.՝ Keith Richards, դեկտեմբերի 18, 1943(1943-12-18)[…], Դարթֆորդ, Միացյալ Թագավորություն), բրիտանացի ռոք-երաժիշտ, լեգենդար Ռոլինգ Սթոունզ խմբի կիթառահար և երգերի հեղինակ։


== Սկավառակագրություն ==


== Ֆիլմադարան ==
1969 «Ձիավոր մարդը» (անգլ.՝ Կարիբյան ծովի ծովահենները. Աշխարհի ծայրին)
2007 «Կարիբյան ծովի ծովահենները. Աշխարհի ծայրին» (անգլ.՝ Pirates of the Caribbean: At World's End)
2011 «Կարիբյան ծովի ծովահենները. Օտար ափերին» (անգլ.՝ Pirates of the Caribbean: On Stranger Tides)


== Գրքեր ==
Քիտ Ռիչարդս - «Life» (Կյանք)


== Արտաքին հղումներ ==
Պաշտոնական կայք (անգլերեն)
Քիտ Ռիչարդսը Ռոլինգ Սթոունզ խմբի պաշտոնական կայքում Archived 2013-08-31 at the Wayback Machine. (անգլերեն)


== Ծանոթագրություններ ==
Կամիլլո Ուգոնի

Կամիլլո Ուգոնի (օգոստոսի 8, 1784(1784-08-08), Բրեշիա, Բրեշիա, Լոմբարդիա - փետրվարի 12, 1855(1855-02-12), Պոնտևիկո, Բրեշիա, Լոմբարդիա, Լոմբարդո-Վենետիկ, Ավստրիական կայսրություն), իտալացի գրականության պատմաբան և քաղաքական գործիչ։
Ծնվել է Մարկանտոնիո Ուգոնիի և Կատարինե Մագգիի ընտանիքում։ Սովորել է սկզբում Բրեշիայի սոմասկանյան դպրոցում, իսկ հետո՝ Պարմայում՝ Հիսուսի միաբանության քոլեջում։
Բրեշիա է վերադարձել 1806 թվականին՝ սկսելով համագործակցել Ուգո Ֆոսկոլոյի (նրանք ընկերություն են արել ամբողջ կյանքի ընթացքում)և դասական-փիլիսոփա Ջերոմո Բորգնոյի հետ, ով, մասնավորապես, դրդեց նրան իտալերեն թարգմանելու Գայոս Հուլիոս Կեսարի «Մեկնաբանություններ»-ը։ Ավարտելով աշխատանքը՝ Ուգոնին հատուկ ուղևորվել է Փարիզ, որտեղ իր թարգմանությունը որպես ծննդյան օրվա նվեր մատուցել է Նապոլեոն Բոնապարտին՝ վերջինիցս դրա դիմաց ստանալով բարոնի տիտղոս։
Ուգոնին նաև հայտնի է նրանով, որ շարունակել է Ջովանբատտիստ Կորնիանիի՝ «Della letteratura italiana nella seconda metà del sec XVIII» գրքի (XVIII դարի երկրորդ կեսի իտալական գրողների կենսագրություններ) վրա կատարած աշխատանքը։ Այն հրատարակվել է 1820 թվականին։
1820-ական թվականներին Ուգոնին Ջովաննի Արրիվաբենեի և Ջիովիտ Սկալվինի հետ միասին մասնակցել է կարբոնարների շարժմանը, որի արդյունքում ստիպված է եղել փախչել՝ սկզբում Շվեյցարիա, ապա Անգլիա, ավելի ուշ՝ Ֆրանսիա։ Մասնավորապես Ֆրանսիայում նա մասնակցել է Biographie universelle-ի հրապարակման աշխատանքներին և եղել է Le Globe թերթի համահեղինակներից մեկը։ 1824 թվականին նա իտալերեն է թարգմանել իր ընկեր Ֆոսկոլոյի Essays on Petrarch աշխատանքը, որը հրապարակվել էր Լոնդոնում դրանից մեկ տարի առաջ։
1838 թվականին համաներման արդյունքում նա վերադարձել է Իտալիա և ընտրվել է Բրեշիայի Ակադեմիայի պրեզիդենտ՝ թարմացնելով XVIII դարի իտալական գրականության ասպարեզում իր ուսումանասիրությունները և շարունակելով լրացնել իր գլխավոր՝ «Della letteratura italiana nella seconda metà del secolo XVIII» ստեղծագործությունը։ Ավարտուն տեսքով այն հրապարակվել է արդեն նրա մահից հետո եղբոր՝ Ֆիլիպպեի կողմից 1856 թվականին։


== Մատենագիտություն ==
G. Bracco, Di Camillo Ugoni, commemorazione, 1868


== Ծանոթագրություններ ==